פרוטוקול 33 21/9/15



שוב-למרות ההסכם המפורש שאף נשלח במשותף לציבור ולמרות הבטחות חוזרות ונישנות,עדיין אין פרוייקטור לשכונת עלות השחר!

וועדת הביקורת עשתה ועושה הכל על מנת לעמוד בהסכם ככתבו וכלשונו ונוהגת באיפוק מירבי על אף שהיישוב ממשיך לצעוד בבטחה אחורה!

הוועדה בחנה כיצד ניתן לקדם את נושא התקציב לאור הנתונים שהוצגו לנו בפגישה עם המזכיר ושמוליק צביאל.

הוועדה דנה במספר כשלים שנתגלעו בעבודת עובדי המזכירות לרבות יעילות עבודה,מכרזים הפקת מסמכים ועוד....ומקווה מאד שהמזכיר החדש כשיכנס לתפקידו במשרה מלאה יצליח לטפל בכשלים אלו בצורה יעילה ומיטבית.

נכון להיום הוועדה נותנת גיבוי מלא ואת כל הסיוע הנדרש למזכיר החדש למרות ש100 ימי חסד הם בערך 100 ימים יותר מדי לאור המצב הנוכחי ביישוב.

הוועדה מקווה שלפחות חלק מחילוקי הדעות בין הגורמים הרלוונטים ביישוב לבין חברי אגודה-חלקם עובדים באגודה-ייפתרו לשביעות רצונם של כל הנוגעים בדבר כשהכוונה שהכל ייפתר במעגל היישובי ולא מעבר לכך.

החלטות:

במידה והיישוב ייצא לפרוייקט עלות השחר ללא פרוייקטור הוועדה תוציא מכתב לקונים הפוטנציאליים בפרט ולחברי האגודה בכלל על הסכנות והמחדלים בכניסה לפרוייקט הזה. שיתוף כלל החברים נועד להזהיר מתביעות עתידיות שהיישוב נחשף אליהם שבסופו של יום יגעו בכיס של כל אחד ואחת מאיתנו.

כידוע לכולם נרשמי מבואות המקוריים קיבלו עדיפות בלעדית לרכישת מגרשים לבנייה עצמית בפרויקט עלות השחר.הוועדה במשך חודשים ארוכים דורשת לראות את רשימת נרשמי מבואות המקורית לוודא שהנרשמים לפרויקט עלות השחר לבניה עצמית רשומים כדת וכדין ברשימה הנ"ל.לצערנו למרות התחייבויות להראות לנו את המסמכים הנ"ל עד לרגע זה לא קיבלנו את הרשימה הנ"ל.

במידה והפרויקט ייצא לפועל ללא שנקבל את הרשימה הנ"ל הוועדה תשקול את צעדיה לרבות הוצאת צו מניעה ועירוב גורמים חוץ יישוביים במחדל הנ"ל.

רשם:עודד ברטלר

נוכחים:עודד ברטלר,אוריה גזית,אייל כליל החורש

העתק:תיק ועדת ביקורת.